google/wiki40b huggingface dataset:
Escalquens

Poloha

Obec má rozlohu 8,42 km². Najvyšší bod je položený 232 m n. m. a najnižší bod 146 m n. m.

Obyvateľstvo

Počet obyvateľov obce je 6 055 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Symphorien (Lozère)

Poloha

Obec má rozlohu 33,28 km². Najvyšší bod je položený 1 237 m n. m. a najnižší bod 948 m n. m.

Obyvateľstvo

Počet obyvateľov obce je 253 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mennecy (obec)

Poloha

Obec má rozlohu 11,09 km². Najvyšší bod je položený 97 m n. m. a najnižší bod 42 m n. m.

Obyvateľstvo

Počet obyvateľov obce je 13 344 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štátny znak Bieloruska

Štátny znak Bieloruskej republiky bol prijatý všeľudovým hlasovaním dňa 14. mája 1995. Sú na ňom v striebornom poli v strede umiestnené obrysy štátnych hraníc Bieloruskej republiky, a to na pozadí vychádzajúceho slnka a zemegule. Vo vrchnej časti znaku sa nachádza päťramenná hviezda a po krajoch klasy, v ktorých sú na ľavej strane poprepletané kvety ďateliny a na pravej ľanu. Veniec je z každej strany trikrát prepletený stuhou červeno-zelenej farby, na ktorej sú v dolnej časti zlatými písmenami na nich napísané slová Bieloruská republika.

Historický štátny znak

Historický štátny znak Bieloruskej republiky bol výsledkom miestnych, kultúrnych a náboženských tradícii v heraldických tradíciách východnej Európy. V nich bolo vyobrazenie dospelého jazdca na koni s mečom v pravej ruke pripraveným vždy brániť svoju vlasť, ktoré bolo súčasťou pečatí feudálov, od vekov známe pod názvom Pahonia.

Originál štátneho znaku

Národný symbol Bieloruska má dlhovekú históriu. Spočiatku to bol erb územia Bieloruska v Poľsko-litovskom štáte, neskôr štátny znak Bieloruskej ľudovej republiky. Vznik a ustanovenie Pahonie na bieloruských územiach a tiež jeho prerod v národný symbol nebol len jednoduchým aktom, ale skôr a reťazou historických udalostí.
Výjav jazdca na koni (tzv. Pahonia) bola jedna z obľúbených a často zobrazovaných tém v umení, na minciach, pečatiach a klenotoch v období staroveku. Nebol však iba príležitostný. Chvíľa, keď si muž dokázal skrotiť koňa bola naozajstným obratom v jeho živote. Jazdec znamenal pre muža zjavnú výhodu, pretože bol silnejší a rýchlejší. Tento fakt bol silno vtlačený do mentality muža, ktorého od tejto chvíle v umení a sochárstve zobrazovali ako jazdca na koni.
Bieloruský symbol Pahonie vznikol v ranej histórii rozvoja východných Slovanov. Objavoval sa už v písomných dokumentoch na začiatku 13. storočia. Výjav napádajúceho jazdca na koni sa začal etablovať ako štátny symbol Bieloruska niekedy v tomto období. Dnes je však jasné, že tento symbol má historické korene svojho vzniku v dávnej minulosti Bieloruska. Podľa niektorých zdrojov symbol jazdca na koni prvýkrát použil už v Litovskom veľkokniežatstve (obdobie stredovekého Bieloruska) knieža Trajdenis (1269 – 1281) alebo knieža Vytanis (1295 – 1316).

Pahonia v období 18. storočia

Po anexii bieloruských území Litovského veľkokniežatstva v rokoch 1772 – 1795 Ruským impériom sa Pahonia stala súčasťou štátneho znaku Ruského impéria a v štátnych dokumentoch a na pečatiach sa začala objavovať spolu s dvojhlavým orlom. V druhej polovici 19. storočia sa zo štátneho symbolu stal oblastný symbol niektorých bieloruských miest. Idea Pahonie ako štátneho znaku bola zavrhnutá.
Houplin-Ancoisne

Poloha

Obec má rozlohu 6,48 km². Najvyšší bod je položený 33 m n. m. a najnižší bod 17 m n. m.

Obyvateľstvo

Počet obyvateľov obce je 3 452 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doissin

Poloha

Obec má rozlohu 8,45 km². Najvyšší bod je položený 661 m n. m. a najnižší bod 411 m n. m.

Obyvateľstvo

Počet obyvateľov obce je 818 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-de-Luz (obec)

Poloha

Obec má rozlohu 19,05 km². Najvyšší bod je položený 84 m n. m. a najnižší bod 0 m n. m.

Obyvateľstvo

Počet obyvateľov obce je 12 960 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vitrolles (Hautes-Alpes)

Poloha

Vitrolles má rozlohu 14,62 km². Najvyšší bod je položený 1 455 m n. m. a najnižší bod 545 m n. m.

Obyvateľstvo

Vitrolles má 212 obyvateľov (2009).
Graf vývoja obyvateľstva:
Zdroje: INSEE
Avia B.35

Vznik a vývoj

Práca na lietadle pod vedením konštruktéra Františka Novotného začala na objednávku MNO z 22. mája 1936. Išlo o elegantný samonosný dolnoplošník so štíhlym eliptickým krídlom zmiešanej konštrukcie veľmi moderných tvarov. 
Prvý prototyp B.35.1 bol zalietaný šéfpilotom Avie Rudolfom Daleckým v čase mobilizácie 28. septembra 1938. Od projektu sa líšil provizórnym pevným kapotovaným podvozkom (vývoj podvozku sa oneskoril), slabším motorom Avia HS 12Ydrs s výkonom 850 k namiesto uvažovaného typu Avia 12Y-1000 s výkonom 1 000 k a tiež dvojlistou drevenou vrtuľou. Už v tejto podobe boli dojmy testovacích pilotov z nového typu veľmi pozitívne a lietadlo dosahovalo rýchlosť až 495 km/h. 
Do okupácie boli vyrobené iba dva prototypy (prototyp B.35.1 bol zničený pri nehode dňa 22. novembra 1938 a B.35.2, zalietaný 30. decembra 1938, sa od neho líšil len v detailoch). Česko-Slovensko objednalo začiatkom roku 1939 prvú desaťkusovú sériu, nemecká okupácia však dodaniu lietadiel zabránila. 
Po vzniku protektorátu vývoj typu, považovaného za perspektívny, naďalej pokračoval. Tretí prototyp B.35.3 (D-IBPP), (neskôr preznačený na Av.135.1), zalietaný dňa 20. júna 1940, už bol vybavený zaťahovacím podvozkom a novým krídlom s priamou nábežnou hranou pre zjednodušenie technológie výroby. Sériová výroba pod názvom Avia B.135 po okupácii 15. marca 1939 bola určená iba na export do Bulharska (Av.135.101 až Av.135.112). Bulharský pilot Jordan Ferdinandov s týmto lietadlom zostrelil americký bombardér B-24 Liberator vracajúci sa z útoku na rumunské ropné polia.
Zottegem

Obyvateľstvo

Mesto má približne 71 806 obyvateľov (2010).
E.T. (singel)

Kompozícia

„E.T.“ je elektronická skladba, ktorá je ovplyvnená drum and bassom, rave, technom a dubstepom. BBC Music označilo, že ide o "raveom ovplyvnenú kvázi baladu". Podľa digitálnej publikácii vydanej spoločnosťou Sony/ATV Music Publishing, je skladba napísaná v tónine F mol a jej tempo je 76 úderov za minútu. Vokálny rozsah Katy Perry je v rozmedzí od E♭₄ po D♭₅.
Pluduno

Poloha

Obec má rozlohu 28,32 km². Najvyšší bod je položený 77 m n. m. a najnižší bod 5 m n. m.

Obyvateľstvo

Počet obyvateľov obce je 2 016 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Windows Server 2003

Odstránené súčasti

V porovnaní z Windows 2000 a Windows XP bola v systéme Windows Server 2003 odstránená možnosť "System recovery", teda obnova systému z tzv. bodov obnovenia.
Luštěnická kotlina

Charakteristika územia

Je to plochá štruktúrne denudačná zníženina, tvorená strednoturónskymi a vrchnoturónskymi až coniackými slieňovcami a vápnitými ílovcami, menej piesočnatými slieňovcami a vápnitými pieskovcami. Je charakterizovaná rozsiahlymi kryopedimentami, drobnými vyvýšeninami, reliktami stredopleistocénnych terás a širokými nivami nevýrazných plytkých údolí v povodí hornej a strednej Vlkavy. Sú tu rozsiahle polia, zalesnenie tvorí asi 15%. Na okraji presahujú lesné komplexy z okolitých jednotiek, prevažne dubové, často s prímesou hrabu a ihličnanov, početné sú borovicové porasty, menej smrekové. Na východe sú menšie kaskády rybníkov.
Z chránených území sem menšou časťou zasahuje Prírodný park Jabkenicko.

Významné vrcholy

Významnejším vrcholom je Lánský kopec (221 m n. m.).
Najvyšším bodom je bezmenná kóta (250 m) severne od Ledce, pri hranici s okrskom Chloumecký hřbet v Jičínskej pahorkatine.
A Prospect of Derby

Opis

Naľavo je vyobrazený dom zvaný Castlefield, ktorý bol sídlom rodiny Borrowových. V Derbyjském múzeu sa nachádzajú aj obrazy Isaaca, Thomasa a Ann Borrowových. Vľavo od centra je Exeter House, ktorý dnes už nestojí, ale známym sa stal vďaka tomu, že tu bol ubytovaný princ Karol Eduard Stuart, ktorý sa práve tu rozhodol neútočiť na Londýn, ale začať ústup späť do Škótska. Veľké budovy v pravej časti obrazu sú továrne, ktorých zariadenia poháňala voda z rieky Derwent. Jedna z tovární už neexistuje, ale druhá je sídlom priemyselného múzea a tiež patrí na zoznam svetového dedičstva UNESCO.
Carl Larsson

Život

Narodil sa do chudobných pomerov, navyše v čase, keď Švédsko prechádzalo hospodárskou krízou. Štvorčlenná rodina bývala v jednoizbovom byte v nájomnom dome. Larssonov učiteľ na základnej škole rozpoznal žiakov talent a zariadil, že bol roku 1866 prijatý na Kráľovskú švédsku akadémiu umení.
Navštevoval ju až do roku 1876, počas štúdií bol niekoľkokrát ocenený. Od roku 1871 pracoval vo fotografickom ateliéri bratov Roeslerovcov a ako grafik pre humoristický časopis Kasper. V roku 1875 vyšli prvé rozprávky, romány a divadelné hry s jeho ilustráciami, o rok neskôr si začal zarábať aj ako portrétista. Do roku 1889 vytváral grafiky pre Ny Illustrerad Tidning (Nové ilustrované listy). V roku 1877 odišiel prvý raz do Paríža a nasledujúce dva roky strávil v Barbizone. Moderné maliarske smery ho však príliš neoslovili. V rokoch 1882–1887 trávil spolu s ďalšími švédskymi maliarmi Ernstom Josephsonom, Brunom Liljeforsom a Andersom Zornom letá v meste Grez-sur-Loing, 65 kilometrov juhovýchodne od Paríža. Tu sa zoznámil so svojou budúcou ženou Karin Bergöö, neskôr designérkou nábytku a textílií v ich spoločnom dome.
Akvarely, ktoré vznikli v Greze boli roku 1883 ocenené medailou na parížskom Salóne, niektoré zakúpilo Národné múzeum v Štokholme. V tom čase spoznal svojho dlhoročného mecenáša Pontusa Fürstenberga. Roku 1884 sa narodila Suzanne, prvé z jeho ôsmich detí. O dva roky neskôr bol zvolený do výboru švédskeho združenia umelcov Oponenti.
Roku 1888 zakúpil rodine Larssonov svokor v Sundborne blízko Falunu domček Lilla Hyttnäs, ktorý si Larssonovci zariadili nábytkom a vybavením podľa svojich návrhov. Rodina tu trávila každý rok leto. V rokoch 1892–1894 cestoval do Talianska, kde študoval renesančnú nástennú maľbu. V roku 1897 zakúpil Larsson farmy Spadarfvet a Kartbacken. Odvtedy sám seba nazýval umelcom a farmárom. Výnosy z fariem rodine umožnili rozširovať domček v Sundborne, v ktorom dnes sídli Larssonove múzeum a kde od roku 1901 bývali Larssonovci celoročne. Maliarovo dlhoročné priateľstvo s Augustom Strindbergom skončilo v roku 1908 roztržkou. V roku 1911 napadol Larsson v tlači maliarsky modernizmus. Zároveň mal úspešnú výstavu v Ríme. Dva dni pred smrťou dopísal autobiografickú knihu Jag (Ja), ktorá však vyšla až v roku 1931.

Zaujímavosť

Na prebale prvého dielu románovej trilógie Slabosť Victorie Bergmanovej s názvom Havranie dievča švédskych autorov Jerkera Erikssona a Håkana Sundquista (v slovenčine ako Erik Axl Sund) bola použitá upravená ilustrácia Carla Larssona Dievčatka a mamičkina spálňa.
Montpezat-de-Quercy

Poloha

Obec má rozlohu 44,02 km². Najvyšší bod je položený 309 m n. m. a najnižší bod 126 m n. m.

Obyvateľstvo

Počet obyvateľov obce je 1 492 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šlomo ibn Gabirol

Šlomo ibn Gabirol, iný prepis Šlomo ibn Gvirol, tiež Šlomo ben Jehuda, latinsky zvaný Avicebron, Avencebrol, alebo Avicebrol (* 1020/21, Malaga – † 1058, Valencia) bol židovský filozof, básnik a moralista z arabského Španielska, autor dôležitého filozofického diela Fons vitae (Prameň života) a náboženskej básne Keter malchut (Koruna kráľovstva).
V Tel Avive je po ňom pomenovaná ulica.
Pečenga

Odtrhnutie od Fínska

V priebehu zimnej vojny okupoval Petsamo Sovietsky zväz. Po následnej mierovej zmluve z Moskvy pripadla ZSSR len časť Rybačského polostrova (fín. Kalastajasaarento).
V roku 1941, v priebehu druhej svetovej vojny, bolo Petsamo využívané nacistickým Nemeckom ako základňa pre útoky na Murmansk. Roku 1944 Petsamo opäť okupovala Červená armáda. Parížskou zmluvou z roku 1946 pripadlo Petsamo opäť ZSSR.
Plazmová hviezda

Plazmová hviezda je hviezda, v ktorej prebiehajú termojadrové reakcie a teda v nej vzniká elektromagnetické žiarenie. Najčastejšie to býva hviezda hlavnej postupnosti, obor alebo nadobor. Všetky hviezdy viditeľné na oblohe voľným okom alebo malým ďalekohľadom sú plazmové. Ich opakom sú degenerované hviezdy.
Plazmová hviezda má hmotnosť v rozpätí od 0,08 hmotností Slnka do približne 100 hmotností Slnka. Hornú hranicu nie je možné presne určiť. Príliš hmotné plazmové hviezdy, napr. Eta Carinae sa stávajú nestabilnými. Plazmová hviezda sa skladá z plazmy, tj. zo zmesi protónov, elektrónov, ionizovaných atómov a zriedkavo aj neutrálnych atómov. V jej jadre prebiehajú termojadrové reakcie, ktoré sú zdrojom všetkého jej žiarenia. Plazmová hviezda zahŕňa 3 štádiá vývoja hviezd: hviezda hlavnej postupnosti, obor a nadobor. Plazmová hviezda vzniká z protohviezdy v okamihu jej prechodu na hlavnú postupnosť, čiže v okamihu zapálenia termojadrových reakcií. Štádium plazmovej hviezdy končí zánikom obra alebo nadobra. Supernovy, bielych trpaslíkov, neutrónové hviezdy a čierne diery už zaraďujeme medzi degenerované hviezdy.
Najznámejšou plazmovou hviezdou je Slnko. Plazmové hviezdy sa samozrejme vyskytujú aj v dvoj- a viacnásobných systémoch, napríklad našu najbližšiu hviezdnu sústavu alfa Centauri tvoria tri plazmové hviezdy. Plazmové hviezdy sa však môžu nachádzať aj v pároch s degenerovanými hviezdami. Typickým príkladom je najjasnejšia dvojhviezda na oblohe Sírius, kde hlavnú zložku tvorí plazmová hviezda hlavnej postupnosti a vedľajšiu biely trpaslík. Degenerované hviezdy môžu zo svojich plazmových spoločníkov gravitáciou vysávať hmotu. Príkladom takýchto dvojhviezdnych systémov sú novy. Existuje hypotéza, podľa ktorej sa degenerované hviezdy môžu vrátiť do štádia plazmových hviezd, napríklad nahromadením veľkého množstva hmoty.
Cocurès

Poloha

Obec má rozlohu 3,55 km². Najvyšší bod je položený 980 m n. m. a najnižší bod 561 m n. m.

Obyvateľstvo

Počet obyvateľov obce je 200 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stryj (mesto)

Stryj (ukr. Стрий, poľ. Stryj) je mesto v Haliči na západnej Ukrajine, asi 60 km južne od Ľvova.

Mesto spadá pod Ľvovskú oblasť a je centrom Stryjského rajónu. Mestom preteká rovnomenná rieka Stryj, pravý prítok Dnestra. V roku 2006 tu žilo 61 000 obyvateľov
Prvé zmienky o meste sú z roku 1385. Do 2. svetovej vojny pozostávalo obyvateľstvo z približne rovnomerného podielu Ukrajincov, Poliakov a Židov, teraz tu žijú takmer výhradne Ukrajinci.
Stryj je veľmi dôležitým železničným uzlom: nosné trate odtiaľto vychádzajú v smeroch na Ľvov, Ivano-Frankivsk a Čop, ďalšie potom na Drohobyč a Chodoriv. Prechádza tadiaľ rýchlik Budapešť-Moskva a vlaky spájajúce Zakarpatie s ostatnými časťami Ukrajiny. V smere z Ľvova na Drohobyč bol zriadený koľajový triangel, ktorý využívajú najmä rekreačné vlaky smerujúce do podkarpatského letoviska Truskavec.
Narodil sa tu poľský cestovateľ Kazimierz Nowak (* 1897 – † 1937). Na miestnom ukrajinskom gymnáziu študoval ukrajinský nacionalista Stepan Bandera, ktorému tu bola v roku 1992 odhalená busta - bol to vôbec jeho prvý pamätník na Ukrajine.
Knesselare

Obyvateľstvo

Obec má približne 8 164 obyvateľov (2010).
Medzinárodná federácia zasielateľských združení

Medzinárodná federácia zasielateľských združení (po francúzsky Fédération Internationale des Associations de Transitaires et Assimilés; v oficiálnom slov. názve je úmyselne zvolený pojem „zasielateľské združenie“ pre francúzske „transitaires et assimilés“) je medzinárodná záujmová organizácia združujúca národné zväzy zasielateľov a príbuzných odborov (napr. skladov). Bola založená v roku 1926 vo Viedni. Sekretariát sídli v Zürichu.
Členmi sú v zásade národné organizácie zasielateľov, členmi však môžu byť ako pridružení členovia aj jednotlivé zasielateľské firmy.
Hlavným cieľom je obhajovať záujmy špedície na medzinárodnej úrovni. Na tento účel okrem iného vydáva unifikované dokumenty (formuláre) pre medzinárodný obchod, napr. FCR, FCT, FWR, FBL, SDT.
Pracuje formou komisií a pracovných skupín.
Systém bilancií národného hospodárstva

Dejiny

SBNH vymysleli v 20. rokoch 20. storočia v ZSSR. Po druhej svetovej vojne ho prevzali aj satelity ZSSR, Čína a Juhoslávia, vrátane Česko-Slovenska. Medzinárodne štandardizovaný bol v roku 1971 (napriek vtedajšej snahe niektorých štátov východného bloku o jeho reformu). V súvislosti s rozpadom východného bloku ho jednotlivé štáty prestali používať, väčšinou tak urobili začiatkom 90. rokov 20. storočia (často sa pred zrušením niekoľko rokov používal paralelne so západným systémom národných účtov). V ZSSR SBNH opustili v roku 1988, v Číne po prechodnom období v roku 1992. V Česko-Slovensku bol SBNH v roku 1992 nahradený systémom ESNÚ 79 (údaje za niekoľko rokov pred rokom 1992 boli len spätne približne prepočítané na systém ESNÚ 79), ktorý bol neskôr nahradený dnešným systém ESNÚ 95.
Pangram

Pangram je úsek textu obsahujúci všetky písmená abecedy. Pangram sa používa ako testovací text v typografii alebo informatike na testovanie prenosu, spracovania alebo zobrazenia kompletného súboru písmen daného písma alebo daného jazyka. Z dôvodu ľahšieho zapamätania máva formu slovnej hračky.
Známym anglickým pangramom, používaným od konca 19. storočia na testovanie telegrafov je veta The quick brown fox jumps over the lazy dog (Rýchla hnedá líška skáče ponad lenivého psa).
Monferran-Savès

Poloha

Obec má rozlohu 24,68 km². Najvyšší bod je položený 241 m n. m. a najnižší bod 155 m n. m.

Obyvateľstvo

Počet obyvateľov obce je 723 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Royal Navy

HMS Victory

Súčasťou britského vojnového námorníctva je dnes tiež legendárny HMS Victory, radová loď I. triedy. Ide o najstaršiu vojnovú loď vedenú v činnej službe. Najprv bola spustená na vodu v roku 1759 a zavedená do služby v roku 1778. Zúčastnila sa tzv. Sedemročnej vojny a mnohých námorných operácií počas napoleonských vojen vrátane slávnej bitky pri Trafalgare, kde bola vlajkovou loďou admirála Nelsona.
Po vyradení slúžila takmer 100 rokov ako plávajúce skladisko. V 20. rokoch 20. storočia bolo rozhodnuté o jej reštaurovaní. Potom bola opäť zaradená do zoznamu aktívnych lodí kráľovského námorníctva. V súčasnosti je vlajkovou loďou Druhého lorda admirality a námorným múzeom. Už v čase začatia reštauračných prác patrila medzi najstaršie existujúce lode, mala za sebou od prvého spustenia na vodu už 157 rokov.
Obrábanie (materiál)

Obrábanie alebo neodborne opracúvanie (opracovávanie) je technologický proces, pri ktorom sa postupným odoberaním triesok vyrába súčiastka vyžadovaného tvaru, rozmerov a kvality povrchu. Obrábanie je časť výrobného procesu, ktorým zhotovujeme súčiastky a výrobky z polotovaru odoberaním materiálu vo forme triesok, iskier alebo iných častíc.
Martina Kušnírová

Životopis

Štúdium v odbore archeológia absolvovala na Katedre archeológie Filozofickej fakulty Univerzity Konštantína Filozofa v Nitre (2014) a následne pôsobila v súkromnej archeologickej spoločnosti ACANTHA ARCHEOLOGY, s.r.o. so sídlom v Lučenci. S Jánom Kuciakom bola zasnúbená a na rok 2018 plánovali sobáš. V júli 2017 kúpili rodinný dom vo Veľkej Mači, kde mal Ján Kuciak trvalý a Martina Kušnírová prechodný pobyt.
Usudzovanie (metodológia)

Usudzovanie z pohľadu metodológie je myšlienková činnosť, ktorá sa začína od istých vychodísk (množiny prvých premís), postupne prechádza operáciami, ktorými sa získavajú relativne závery, a napokon rezultuje v poslednom závere. Prechod od premís, ktorých môže byť akýkoľvek konečný počet, vždy k jednému záveru sa uskutočňuje na základe nejakých prijatých pravidiel. Voľba východísk a zamýšľaných cieľov je motivovaná niečím, čomu slúži usudzovanie ako prostriedok. Usudzovaním sa rozširujú poznatky za hranice pozorovania alebo experimentu.
Operáciou vzhľadom na usudzovanie je tu akékoľvek uplatnenie príslušného pravidla, na základe ktorého sa uskutočňuje prechod od daných premís k záveru. Metóda usudzovania spočíva v istom usporiadaní takýchto operácií.
Goralské nárečia

Goralské nárečia sú nárečia poľského pôvodu, ktorými hovoria Gorali žijúci jednak na česko-poľsko-slovenskom pomedzí zhruba medzi Jablunkovom v Česku (vrátane) a severným Spišom na Slovensku (vrátane) a jednak v malých enklávach v Poľsku, na Slovensku a na rumunsko-ukrajinských hraniciach. Rusínski Gorali sa sem nezaraďujú.
Na Slovensku goralské nárečia na Slovensku (t. j. z pohľadu Slovenska goralské nárečia v užšom zmysle) sa spravidla považujú za nárečia poľské alebo poľsko-slovenské, kým v Poľsku goralské nárečia v Poľsku aj na Slovensku považujú za poľské podnárečia či poľské hovory.
La Comelle

Poloha

Obec má rozlohu 22,73 km². Najvyšší bod je položený 446 m n. m. a najnižší bod 283 m n. m.

Obyvateľstvo

Počet obyvateľov obce je 183 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marouane Chamakh

Kariéra

Od roku 2002 hráva Chamakh za francúzsky klub FC Bordeaux. V sezóne 2008-2009 strelil 13 ligových gólov s ktorými pomohol vyhrať Ligue 1 a ukončili sedem ročnú nadvládu Lyonu. V súčasnosti má Chamakh zmluvu z FC Bordeaux do leta 2010. Arsène Wenger má záujem oňho a v ďalšej sezóne bude Chamakh hrávať za Arsenal Londýn.
V tejto sezóne strelil zatiaľ 16 gólov vrátane piatich v Lige majstrov. Arsène Wenger sa oňho zaujíma celú túto sezónu a v lete 2010 môže prísť do Arsenalu Londýn zadarmo.
Chamakh údajne potvrdil, že pôsobenie na Emirates Stadium je jeho prvá voľba a Wanger pripúšťa že má dobrú príležitosť ho získať.
Rezanie

Rezanie je základný spôsob trieskového delenia materiálov. Pri rezaní rezným nástrojom oddeľujeme z materiálu časti na získanie výrobku požadovaného tvaru a rozmerov. Pri rezaní zuby pílového listu odoberajú z materiálu triesku, čím sa vytvára medzera, ktorá potom oddelí od seba časti materiálu.
Pancierový vlak Hurban

Pancierový vlak Hurban bol jeden z improvizovaných pancierových vlakov, ktorý sa aktívne zapojil do bojov v Slovenskom národnom povstaní.

Stavba a nasadenie

Vlak vyrobili pracovníci zvolenských železničných dielní začiatkom októbra 1944. Bol druhým z troch povstaleckých pancierových vlakov. Bol pancierovaný obyčajným kotlovým plechom. Ostré skúšobné streľby uskutočnené v trati Zvolen – Krupina. Po prvýkrát bol nasadený pri bojoch na trati Hronská Dúbrava – Svätý Kríž nad Hronom. 4. októbra bol nasadený pri Čremošnom. Podieľal sa na odrazení nemeckých útokov, v boji však bol značne poškodený. Po oprave bol ďalej nasadený na trati Banská Bystrica – Diviaky. 23. októbra kryl vlak ústup povstalcov na Horehroní, úspešne zasiahol pri Heľpe. Neskôr vlak ustúpil k Harmancu, kde bol v Čremošnianskom tuneli znehodnotený. Posádka vlaku prešla na partizánsky spôsob boja.
Mackenzie Foyová

Kariéra

Mackenzie začala s modelingom už ako 4-ročná. V tlačených reklamách pracovala pre Garnet Hill, Polo Ralph Lauren a Guess (Kids). Potom pracovala ako modelka pre spoločnosti The Walt Disney Company, Mattel, Target Corporation, Monnalisa, Talbots a Gap. Objavila sa vo veľa TV reklamách vrátane Burger King, Kohl's, BlackBerry, Comcast a Pantene. Ako hosť sa objavila v niekoľkých TV seriáloch, napríklad V dobrom aj v zlom, Hawaii 5.0 a FlashForward. Mackenzie hrala hlavnú úlohu vo filme R.L. Stine's The Haunting Hour čo bola jej prvá televízna hlavná rola.
Mackenzie nedávno dokončila dva filmy, indický Plastic Jesus a V zajatí démonov (The Conjuring) kde hrala jednu z Perronových sestier. Od 10. októbra 2012 začala natáčať Wish You Well, filmovú adaptáciu podľa knihy od Davida Baldacciho, kde hrá hlavnú úlohu.
Osem nesmrteľných Komunistickej strany Číny

Osem nesmrteľných Komunistickej strany Číny (čín. 八大元老, pchin-jin: Bā dà yuánlǎo - Pa ta jüan-lao) bola skupina predstaviteľov Komunistickej strany Číny, ktorí stáli pri založení Čínskej ľudovej republiky v roku 1949 a po smrti Mao Ce-tunga roku 1976 podporovali ekonomické reformy Teng Siao-pchinga. V osemdesiatych a deväťdesiatych rokoch 20. storočia disponovali obrovskou mocou a určovali politiku v Čínskej ľudovej republike. Ani jeden zo skupiny už dnes nie je na žive, posledný žijúci člen, Po I-po, zomrel roku 2007.
Názov Osem nesmrteľných je alúziou na taoistické božstvo. Doslovný preklad čínskeho výrazu je osem starcov.